
Morbi  denominatio  el  definitio. 

Prosopalgia,  Pluquet,  Reil,  Haas  e),  (a 
::f &ffco7:oz/  facies  et  alyoc,  dolor) ,  heterocrania  CA  r  e- 
taeus),  convulsio,  spasmus*,  raptus  caninus  ,  tortura 
oris  (Arabes),  dolor  faciei  (Fothergill),  dolor 
faciei  F  othergillii  (F  orstraan  n),  affectus  spasmodico- 
convulsivus  labiorum  (S  au  vages),  dolor  faciei  ty¬ 
pico  charactere  (S  i  e  b  o  1  d)  ,  neuralgia  facialis 
(Chaus  sier),  neuralgia  nervi  trigemini 5  Gall.  tic 
douloureux  (Andre,  PujoI)$  Angi,  rheumatic  pains 
of  the  face ,  Ital.  prosopalgia,  nevralgia  della  facia; 
Germ.  der  Gesichtsschmerz,  der  Antlitzschmerz  ,  nun¬ 
cupatur  dolor  intensissimus ,  plerumque  chronicus ,  qui 
secundum  nervi  trigemini  ramos  diradiatur  in  facie, 
utplurimum  cum  musculorum  variorum  faciei  convul¬ 
sione  incedens  et  per  intervalla  revertens. 

Conspectus  historicus. 

Rarus  quamvis  hicce  morbus,  veterum  adtentione 
subducere  se  vix  potuit,  ut  qui  ab  Arabis  ''f)  observa- 


*)  Rhazis  opera  lib.  I.  ad  Amauzorum  cap.  5.  Avie  en¬ 
tia  e  Canon  lib.  XII. 

tus  jam  et  descriptus  invenitur,  quamvis  necdum  rite 
distinctus,  spasticis  cum  morbis  fuisset  confusus,  — 
Saeculo  praeterlapso  major  morbo  huic  adtentio  a  me¬ 
dicis  tributa  fuit.  Medicus  Gallus  Andre  primus  dif¬ 
ferentiam  morbum  hunc  inter  et  spasmum  docuit ,  An- 
glusque F  o  t  he  r g i  1 1  exactiorem  morbi  hujus  descrip¬ 
tionem  in  lucem  edidit,  unde  morbus  hic  et  dolor 
faciei  Fothergillii  dicitur.  Serius  Germaniae 
praecipue  et  Americae  septemtrionalis  medici,  diluci¬ 
dando  morbo  huic  multam  navarunt  operam. 


Morbi  imago. 

Cognoscitur  morbus  ex  doloris  supradicti  prae¬ 
sentia  mox  cum  prodromis  plerumque  vero  absque  illis 
derepente  invadentis. 

Prodroina  haecce  symptomata  vel  sunt  univer¬ 
salia,  omnibus  communia  nevralgiis,  affectumque  te¬ 
stantur  systema  nervosum:  inquietudo,  anxietas,  re¬ 
spiratio  crebris  interrupta  suspiriis,  dolores  vagantes 
caput  et  extremitates  occupantes.  Vel  sunt  localia,  ex 
trigemini  nervi  ramificatione  emicantia  5  nunc  nares  et 
palatum,  nunc  maxillam  infestant  inferiorem,  nunc 
supra  orbitam  sese  extendunt ,  molestamque  hisce  in 
partibus  causant  tensionem ,  vel  formicationis  sensum, 
aut  fluidi,  quod  ab  extus  ad  capitis  tenderet  interiora, 
aut  ac  si  tenue  quoddam  filum  moveretur  hinc  illinc 
intra  faciei  musculos.  Neque  raro  est  occasio,  ut  pru- 

ritu  seducatur  aeger  ad  scalptum,  quo  doloris  invi¬ 
tatur  accessus. 

Hic  vero  dolor  fugitivus  ab  initio  acuumque  ae¬ 
mulans  puncturas,  scindens  dehinc,  lacerans,  vehe¬ 
mens  admodum  vibrat:  mitescit  et  per  vices  acrior 
insurgit,  simillimus  illi,  quem  gladiorum  proferunt 
ictus ,  aut  electricae  machinae  causant  explosiones , 
diradiatur  ultra  in  facie ,  aegroque  causat  sensationem, 
ac  si  lima  scinderetur  facies  5  neque  lenissimum  ferat 
adtactum,  forti  autem  pressione  hoc  tempore  saltem 
sopietur  non  raro.  Levissimo  musculorum  faciei  motu 
dirus  exasperatur  dolor,  tantam  adducens  capitis  sen- 
silitatem ,  ut  incumbere  huic  nullatenus  possit  aeger, 
talemque  adipiscitur  vehementiae  gradum,  ut  in  suo 
vigore  omnis  generis  dolores  exsuperet,  nam  miserculi 
tanquam  furore  circuinagitati ,  ejulant  ac  saevientes 
se  gestant,  a  circumstantibus  mortem  expetentes. 

■  »  .  '  .  'v  '  -  ..  .  % 

Alienata  facies  graves  afflicti  testatur  angores 
sensusque  acerbos  5  ubi  vero  majori  exsurgit  vehe¬ 
mentia  dolor,  musculorum  facialium  excitatur  spasmus, 
ut  risum  simulent,  aut  rabidi  imitentur  canis  ad- 
spectum ,  neque  voluntatis  imperio  .obtemperent  am¬ 
plius. 

Protuberant  ex  orbita  oculi ,  turget  facies  et 
rubet,  tument  venae  jugulares,  pulsantque  fortius  caro¬ 
tides  et  temporales  arteriae  5*  dum  reliquum  frigeat 
corpus,  et  anserina  palleat  cutis.  Vel  vero  totus  pallet 

et  truncus  et  vultus,  aut  livescit  facies,  neque  mi¬ 
nima  conspiciuntur  congestionis  majoris  indicia. 

Franguntur  vires  ,  ut  pedibus  insistere  non  v  a¬ 
leant  miserandi,  atque  suffulcire  eos  necesse  sit,  ne 

dolorum  acerbitate  oppressi,  corruant  in  terram. 

*  *  . 

Summam  emensus  vehementiam  dolor  evanescit 

m 

derepente ,  variasque  sensuum  causat  hallucinationes : 
ac  si  fracta  dissilirent  cranii  ossa  ,  humi  dehiberetur 
facies  $  vel  susurrum  excitat ,  ac  si  horologii  citissime 
moverentur  rhedae  5  vel  quod  frequentius  accidit ,  mi¬ 
tescit  dolor  pedetentim,  funduntur  lacrymae,  uberior 
adduit  in  os  saliva,  vel  copiosior  excernitur  ex  nari¬ 
bus  mucus,  aut  oedematosus  exsurgit  tumor,  adfectam 
occupans  partem. 

Varium  tenet  temporis  spatium  singulus  morbi 
insultus ,  qui  quo  vehementior  eo  brevior  suescit  cru¬ 
ciare  addictos,  atque  a  paucis  secundis  ad  horas  ex¬ 
tenditur  usque. 

Occupat  quidem  dolor  utrumque  faciei  latus,  sed 
dextrum  praediligere  observatum  est  5  in  utroque  la¬ 
tere  vicissim  ,  aut  insimul ,  ita  tamen ,  ut  unum  prae 
alio  cruciet,  sedem  figere  potesd  5  *  interdum  etiam  in 
uno  prorumpit  latere,  postquam  in  altero  cessaverat. 

Vel  semel  adparens,  unica  invasum  'perterrit 
vice ,  vel  saepius  rediens  per  menses  et  annos  mise¬ 
rum  cruciat.  —  Itedeunt  rarius  frequentius  ve  morbi 

insultus  ,  diurno  plerumque  tempore ,  quinquies  sin¬ 
gulis  diebus,  decies  et  ultra.  Periodos  nunc  amant, 
nunc  absque  omni  recurrunt  tempore  stabilito. 

Inter  nevralgiae  species  typum  servantes  perio¬ 
dicum,  notatu  digna  est,  hemicrania  solaris  passira 
nuncupata:  ingreditur  dolor  cum  solis  ortu  juxta  nervi 
supraorbitalis  decursum  lateris  potissimum  sinistri, 
increscit  cum  diei  processu,  meridiem  versus  summum 
adtingit  culmen ,  evanescit  vesperante  die.  Eadem 
redit  quotidie  scena  ,|  nunc  apyretica,  nunc  tenuissimis 
comitata  motibus  febrilibus. 

Levior  ab  initio  dolor,  finibusque  circumscriptus 
angustioribus  ,  latius  diffunditur  pedetentim ,  vehe- 
mentiorque  insurgit  reditu  frequentiori,  ut  qui  per  in¬ 
tegram  lateris  adfecti  diradiatur  faciem,  totumque  pes- 
s u indat  systema  nervosum,  gangliorum  deprimens  effi¬ 
cientiam,  functionumque  hoc  systemate  gubernatarum 
languorem  inducens. 

Morbi  divisio. 

Secundum  varium,  quem  dolor  in  facie  occupat 

locum  distinguitur: 

•  * 

a)  Nevralgia  nervi  frontalis ,  rami  nervi  oph¬ 
thalmici  5  ab  foramine  supraorbitali  egressus  dolor  per 
frontem  extenditur,  palpebram  superiorem,  carunculam 
lacryinalem,  imo  anastomoses  prosequens,  majorem  faciei 

plagam  haud  raro  occupat.  Non  raro  dolor  ciliare 
infestans  systema  in  oculi  concentratur  penetralibus  , 
vel  ramos  adgressus  nasales,  catarrhosa  simul  in 
lucem  edit  symptomata:  narium  siccitatem,  obtusum 
sinuum  frontalium  dolorem  5  periodicos  servare  insultus 
amans. 

6.  Nevralgia  nervi  infraorbitalis  propaginis  rami 
maxillaris  superioris ,  seu  secundi  nervi  divisi ,  a 
foramine  infraorbitali  exortus,  faciei  petit  superficiem 
dolor,  labium  afficit  superius,  alam  nasi  et  buccas, 
aut  palpebram  inferiorem  canthumque  oculi  internum: 
vel  in  profundioribus  saeviens  partibus ,  dentium  radi¬ 
ces,  sinum  maxillarem,  palatum  linguamve  addictat, 
atque  quemlibet  voluntarium  cohibens  labiorum  motum, 
articulatas  producere  voces  prohibet  aegrum,  regula¬ 
rem  servare  in  circuitu  periodum  minus  priori  amans. 

c.  Nevralgia  nervi  inframaxillaris  inferioris  ra¬ 
mi  tertii  paris  quinti  5  a  foramine  mentali  emergens 
ad  mentum  propagatur  et  labia ,  aut  ad  dentes  migrat 
et  linguam ,  vel  ad  tempora  extenditur  usque  5  spasticis 
frequenter  comitata  motibus,  nulli  prorsus  adstringitur 
typo. 

Quid  de  Prosopalgia  a  facialis  nervi  affectione 
dependente  tradunt,  spasticus  potius  videtur  morbus 
doloribus  comitatus.  Postquam  enim  evictum  est,  ner¬ 
vum  facialem  ad  nervos  pertinere  mere  motorios,  etiam 
de  primitiva  nervi  hujus  in  Prosopalgia  affectione  ser¬ 
mo  esse  non  potest.  Multiplex  autem  nexus,  qui  ner- 

vos  motorios  inter  et  sensitivos,  ramusculorum  conca¬ 
tenatione  partim  ,  partim  sympathiae  et  antagonisini 
vinculis  advertitur  ,  in  causa  est  ,  ut  quaevis  potentia , 
majori  in  alterum  nervorum  genus  agens  vehementia, 
synergiam  oppositae  provocet  efficientiae  5  et  spasmus 
fortior  dolorem  gignat,  dolor  vehemens  spasmum. 

Dicitur  inde  haec  Nevralgiae  species  spastica  seu 
muscularis ,  spasmis  semper  comitata  clonicis  aut  to- 
nicis,  faciei  musculorum  aut  colli.  Dolor  in  processu 
mastoideo,  in  occipite  saeviens,  vel  in  maxillae  in¬ 
ferioris  angulo ,  ad  collum  quandoque  et  claviculam 
usque  sese  extendit. 


Characteres  anatomici. 


Raro  accidit  occasio  ad  instituendam  sectionem 
pathologicam  hominum ,  quos  vita  florente  hoc  morbo 
vexatos  fuisse  notum  erat ,  dum  aegri  tales ,  quamvis 
ingentibus  cruciati  doloribus ,  sat  provectam  saepe 
adipiscuntur  aetatem.  Mutationes  pathologicae,  quae 
inveniuntur aut  certis  speciebus  Prosopalgiae  (P.  or- 
ganicae  et  cerebralis)  conveniunt  5  aut  sunt  diuturnae 
morbi  durationis  effectus.  In  perpaucis  casibus  Proso- 
palgiae  mere  nervosae  culter  anatomicus  aliquid  dete¬ 
get.  Sic  C.  Sprengel  uno  in  casu  neurilema  nervi 
affecti  expansum  et  sero  repletum  invenisse  refert. 
Cruveilhier  animadvertebat  omnes  ramificationes 
nervi  facialis  nodosas  et  carcinomatosis  involucris  cir- 

cuindatas.  Brihgt  sinus  sphaenoidales  degeneratos, 
tumoresque  fungosos  in  cerebro  observavit.  T  h  i  b  a  u  1 1 
et  Mareclial  invenerunt  tumorem  scirrhosum  ad  la¬ 
tus  dextrum  protuberandae  annularis,  originem  nervi 
trigemini  circumdantem»  Romberg  narrat  casum , 
ubi  hypertrophia  ossium  cranii  et  anevrisma  arteria¬ 
rum  cerebri  causa  erat  compressionis ,  originis  nervi 
trigemini. 


Diagnosis. 

Inter  symptomata  essentialia  Prosopalgiae  nume¬ 
rantur:  manifestatio  doloris  in  ramificatione  nervi 
quinti ,  peculiaris  intermissio  et  qualitas  doloris  jam 
supra  descripti ,  incitatio  hujus  per  levissimum  adta- 
ctuin  et  mitigatio  per  fortiorem  pressionem,  ejus  silen¬ 
tium  plerumque  de  nocte,  denique  praedilectio ,  in¬ 
festandi  homines  aetatis  mediae  ac  provectioris.  Con¬ 
fundi  hic  posset  morbus  cum  odontalgia,  rheumatismo 
musculorum  faciei  et  hemicrania.  Interim  in  odontalgia 
prodit  dolor  e  cavo  dentis,  est  perstans,  non  uti  in 
Prosopalgia  periodicus,  ictibus  similis  electricis,  pro¬ 
vocatur  a  cibis,  potulentis,  aere  frigido,  dentem  carie 
destructum  adgressis,  amotoque  dente  evanescit.  Dolor 
rheumaticus  oritur  ex  refrigerio,  est  constans,  scin¬ 
dens,  sub  faciei  muscolorum  motu,  de  nocte  et  sub 
lecti  tepore  adaugendus.  Hemicrania  jam  per  diver¬ 
sam  doloris  localitatem  a  Prosopalgia  discernitur. 

Aetiologia. 

Adgreditur  malum  hocce  ea  utplurimum  homines 
vitae  periodo ,  in  qua  reducens  jamjam  exsuperat  in 
organismo  metamorphosis,  quadragesimo  circiter  anno, 

N.  ** 

atque  infestum  puerili  nunquam  esse  aetati ,  plures 
contendunt  observatores  5  amat  sexui  insidiare  femi¬ 
neo,  quin  maribus  parcat  ubique,  eique  vitae  tem¬ 
periei,  in  qua  major  nervorum  in  lucem  emergit  sen- 
silitas. 

Inter  feminas  seligit  eas,  quae  menstruorum  de¬ 
tinentur  vitiis  5  quae  fluore  laborant  albo ,  aut  hy¬ 
sterico  exagitantur  malo,  quarum  mammae  vel  et  uterus 
scirrhosa  notantur  labe,  aut  quae  evoluto  jamjam  tor¬ 
quentur  cancro* 

Prosequitur  homines,  qui  gulae  indulgentes  deli¬ 
ciis  laute  epulantur,  spirituosis  abutuntur  aut  aromati¬ 
bus,  atque  morbis  afflictantur  ex  ventris  imo  adscen- 
dentibus:  arthritide  hujus  originis,  hypochondriasi; 
quorum  congesto  turgent  sanguine  vasa  haemorrhoida- 
lia ;  aut  qui  febribus  detenti  intermittentibus  viscera 
gerunt  infarcta  et  obstructa  5  quorum  membra  rheuma¬ 
tico  divexantur  malo ,  cutisve  variis  defoedatur  impe¬ 
tiginibus. 

Lateri  dextro  magis  insidiosum  ac  sinistro  malum , 
perraro  ambo  offendit  simul. 

Favet  coelum  nubilum ,  humidum  frigidumque , 
atque  raro  infestantur  eodem  incolae  calidiorum  regio¬ 
num  •  favet  anni  constitutio  catarrhosis  amica  affectio¬ 
nibus  ac  rheumaticis:  autumnus  et  ver. 

\ 

Haec  si  praesto  sunt  momenta,  omnes,  quae  tri— 
geminum  feriunt  nervum  potentiae,  ej usque  sensilita- 

tem  augent,  congestionis  statum  vel  et  inflammationis 

*  / 

provocant  atque  sustinent,  excitando  dolori  huicce  pares 
redduntur:  irritatio  nervorum  per  cosmetica,  acribus 
conflata  substantiis  $  per  ulcera  et  destructionem  cario¬ 
sam  ,  faciei  laesiones,  exostoses  in  faciei  ossibus,  quae 
distendendo  offendunt  nervos ,  eosque  comprimendo ; 
tubercula  in  nervorum  decursu ,  nevromata,  aliaque 
peregrina. 

Excitant  porro  malum,  de  quo  loquimur,  frigus 
faciei  admissum  sudanti,  sudoris  habitualis  suppressio, 
aut  profluviorum  sanguinis,  quibus  jam  consuevit  orga¬ 
nismus:  menstruorum,  haemorrhoiduin,  aliorumque 
humorum:  diarrhoeae,  blennorrhoeae ,  aurium  fluxus  5 
ulcerum  antiquorum  mala  curatio  et  praecox  fugatio  , 
cacodermatum  atque  exanthematum  retropulsio  :  scabiei, 
he rpetis,  e rys i pelatis. 

Neque  parum  psyches  pollet  facultas,  ut  animi 
pathemata:  gaudium  improvisum,  terror,  ira,  moeror 
diuturnus,  morbum  provocare  valent. 


Morbi  causa  proxima. 

Congredientibus  causis  hisce  disponentibus  ,  par- 
tim  partimque  excitantibus,  viariam  metamorphosin mor¬ 
bosam  in  corpore  animali  contingere,  statuebant  patho- 
logi.  Humores  corruptos  et  acres  praeter  normam  in  or¬ 
ganismo  generatos,  proximam  plures  dixerunt  morbi 
causam.  Fothergill,  Selle,  Jos.  Frank,  eandem 
in  peculiati  canceratica  quaesiverant  dyscrasia,  Ast 
defectus  scirrhi  ulcerisve  carcinomatosi  in  parte  affecta, 
insultus  repentinus,  doloris  . typus  intermittens,  nec 
non  juvantia  et  nocentia  ITaightoni,  L  en  tino, 
S  i  e  b  o  1  d  o  et  Haase,  priorem  sententiam  impugnan¬ 
di?  argutissima  sistunt  momenta. 


Plures  alii  morbum  in  subinflammatorio  quodam 
tunicae  nervorum  vaginalis  statu  radicatum  putarunt. 
Adgreditur  quippe  homines,  lautam  ducentes  vitam, 
plethoricos;  feminasque  periodo,  qua  nullas  secernitur 
menstruus  sanguis 5  praegressis  nervorum  laesionibus; 
admisso  refrigerio  vere  et  autumno ,  temporibus  videli¬ 
cet  ,  qnibus  rheumaticae  dominantur  affectiones ;  stipa¬ 
tur  vagantibus  capitis  et  extremitatum  doloribus,  faciei 
rubore  et  turgore,  terminatur  tandem  tumore  suborto 
oedematoso,  vel  humore  accumulato  seroso  intra  nervi 
dolentis  vaginam,  qui  exitum  sistit  morbi,  hyperstheni- 
cis  membianarum  serosarum  affectionibus  communem. 


Firma  revera  argumenta  ab  omni  immunia  contro¬ 
versia,  ex  phaenomenis  repetita  multis  in  casibus,  ne- 

quaquain  vero  in  omnibus  obviis.  Quid  enim  nec  opi¬ 
nata  doloris  repentini,  perfecte  saepe  intermittentis, 
eruptio?  symptomatum  omnium  per  menses  et  annos 
absentia?  pallor  et  frigus  partis  affectae?  Quid  haec 
omnia  indicant,  an  congestionis,  an  inflammationis 
sistunt  phaenomena?  Inde  inulti  mere  nervosam  sta¬ 
tuerunt  mali  hujus  indolem,  ab  omni  videlicet,  quae 
in  sensus  caderet,  materiae  organicae  mutatione  alie- 
nam.  Bertholon  de  la  Lazare  accumulationem 
efficientiae  electricae  in  nervo  dolenti  causam  statuit 
proximam,  dum  in  asthenia  nervi  dolentis  causam  hanc 
invenisse ,  rati  essent  alii. 

Nervorum  plasticitatem  morbosam,  eorundem 
massae  organicae  degenerationem  inculpant  Josephi 
et  L  a  n  g  e  n  b  e  c  k. 

Dolor  eminens  morbi  hujus  symptoma,  affectum 
testatur  systema  nervosum ,  cui  organica  inest  sensili- 
tas ,  quae  exaltata  ad  altiorem  incitationis  gradum , 
evehit  coenaesthesin ,  doloremque  producit.  Exaltatur 
vero  haec  erethismum ,  syinphoresin  ,  inflammationem. 
Omnes  igitur  conditiones,  omnesque  potentiae,  quae 
harum  unam  alteramve  provocant,  remotiores  sistunt 
causas. 

•  /  ,  •  . 

m 

4 

Quaenam  autem  insultuum  sit  ratio,  difiniri  nec¬ 
dum  potuit  hucusque.  Nec  est  unicus  hicce,  per  vi¬ 
ces  qui  exsurgit  morbus 5  sunt  et  alii,  sunt  et  natu¬ 
rae  phaenomena  per  vices,  per  insultus,  in  lucem 


17 

emergentia.  Quis  illorum  omnium  absque  difficultate 
enucleaturus  rationem? 

Spectata  conditione  pathologica,  quae  omni  sub- 
est  nevralgiae ,  tres  earundem  species  licebit  sta¬ 
tuere.  Vel : 

,  •  V 

a)  ex  incitata  virium  vitalium  oscillatione  oriunda : 
abest  omnis,  quae  in  sensus  caderet  materierum 
organicarum  abnormis  mutatio  5  quo  in  casu  vere 
intermittit  dolor,  perfectas  relinquens  inducias 
anodynas ,  per  vices  invadens  homines,  aliis  ple¬ 
rumque  tentatos  nevrosibus :  hypochondriacos  , 
hysteriacas.  Vel 

b)  ex  incitata  systematis  sanguiferi  actione,  et  qui¬ 
dem  ex  congestione,  aut  ipsa  inflammatione  pro¬ 
gressus  dolor  remittit  nec  intermittit  unquam ,  co¬ 
mite  rubore,  calore  partis  dolentis,  ex  traumate 
ortus  vel  metastatico  modo  ex  morbis  cutaneis 
aliisve,  aut  fluxibus  habitualibus  suppressis.  Quae 
ex  refrigerio  nata,  congestioni  tunicam  nervorum 
adgressae,  innititur  Prosopalgia ,  rheumatica  di¬ 
citur.  Vel  demum 

c)  ex  topico  texturae  organicae  vitio  scaturiens , 
totum  subinde  supponit  alienatum  processum  pla¬ 
sticum.  Advertuntur  partis  dolentis  attactu  nodi, 
tumores ,  indurationes ,  cicatrices ,  exostoses  in 
individuis,  digestione  languida  notatis,  abnormi 

sabuli  productione  aut  calculis  urinalibus  vexatis, 
arthritide  affectis,  scirrho  aut  cancro  laborantibus. 

Quae  de  faciali  dolore  referuntur  ex  syphilide 
emergente,  accidentalis  potius  videtur  morbi  compli¬ 
catio  5  lue  enim  confirmata  tam  frequenti,  frequentior 
quoque  morbus  foret  hicce. 

In  primo  saltem  casu  nevralgia  substantiva  di¬ 
cenda  ,  in  reliquis  symptomatica. 


Terminationes. 


Morbum  ad  finem  perductum  pristina  insequitur 
salus ,  aut  alius  eundem  excipit  morbus ,  qui  mali 
moris,  supremum  vitae  non  raro  imponit  diem. 

Rara  est  sanatio  absque  omni  artis  auxilio,  ad- 
gressumque  iterum  deserit  morbus  non  rediturus  am¬ 
plius,  sine  conspicuis  in  reliquo  organismo  functio¬ 
num  turbis. 

Alias  pristina  redit  sanitas  haemorrhoidum ,  aut 
aliorum,  quibus  adsueverat  organismus,  profluviorum 
fluxu  restituto ,  superveniente  diarrhoea ,  aut  arthri¬ 
tide  ,  adparente  febri  intermittente ,  aut  insurgente 
tumore  oedematoso  in  parte  adfecta,  vel  pustularum 
eruptione,  aut  muci  puriformis  effluxu  ex  narium  ca¬ 
vitate  obtingente:  quae  omnia  criticas  sistunt  eva¬ 
cuationes. 

Ne  tamen  morbus  ,  consueto  longius  intermittens, 
sanatus  habeatur,  ut  qui  aegrum  medicumque  laeta 
sanationis  decipit  spe,  serius  novo  obruens  aegrum 
insultu. 

.  •  *  p . ^  t  •  t  '  ‘  ■  .  -  ■*  ■  ■  •  |  v  ....  ■  .  .  A 

Ubi  autem  criticae  non  obtingunt  evacuationes,  in 
morbos  plerumque  transit  secundarios.  Insultu  frequen- 
tiori  in  hemiplegiam  musculorum  faciei,  pharyngis  et 
linguae  resolutionem  tendit  5  procedunt  deglutitionis  et 
loquelae  vitia,  nec  raro  cancer  insequi  visus  est. 
Continuata  systematis  cerebralis  incitatione  gangliosi 
deprimitur  efficientia,  vel  et  ipsius  cerebri 5  procedunt 

hebetudo,  hypochondria,  hysteria,  melancholia  5  pro- 

•  /» 

sternitur,  quibus  gangliorum  praeest  systema,  orga¬ 
norum  functio:  languet  digestio,  oppilatur  alvus,  in¬ 
farciuntur  viscera  abdominalia  et  obstruuntur,  et  reten¬ 
ta  corporis  restauratione,  hydropes  in  lucem  emer¬ 
gunt  febresque  depascentes. 

.  .  :  •  ‘  v  ..  .  \  v>>-.  e  *  -  •  •  r-  . :  %  ^  .  .  » 

•  ki  ■  .  •  •  •  •  X  *  1»,  * 

Prognosis. 

Malum  dirum  atque  excrucians,  in  fatalia  tendens 
posthuma,  laetum  haud  admittit  praesagium ;  rebellia 
omnia  saepe  artis  respuens  conamina,  per  annorum 
seriem  miseros  cruciat  ad  mortem  usque. 

Mitior  in  viris  ac  in  feminis  morbus  provectiorem 
pertinacior  infestatur  aetatem. 

Quo  diutius  egerit  morbi  causa,  quo  difficilior 

q  * 

amovenda  haec,  eo  magis  quoque  sanationis  arcenda 
spes.  Majori  cum  difficultate  debellatur  morbus  per  ul¬ 
cera,  cariem  ossium,  aut  exostoses  atque  nutritionis 
morbos  sustentatus  $  facilior  econtra  curatu ,  qui  ex 
traumate  originem  petit  aut  refrigerio. 

Faciliorem  admittit  sanationem  malum  recens ,  «at¬ 
que  insultus  morbi  levior,  statuto  rediens  tempore. 
Pervicatior  morbus  mere  nervosus. 

Faustum  omen :  diarrhoea ,  morbo  superveniens 
erysipelas,  herpes  farinosus  in  facie,  furunculi  in  collo, 
aut  loco  affecto,  miliaria  in  aure. 


Therapia. 


Integer  propemodum  medicamentorum  apparatus 
contra  dirissimum  hunc  morbum ,  e  diversissimo  sem- 
per  fonte  scaturientem,  in  usum  vocatus  est.  Hoste 
terribili  repulso  remedium  ultimum  propinatum  speci¬ 
ficum  praedicabatur,  donec  latens  sub  insidiis  hostis, 


morbus  intermissiones  faciens,  alio  pharmaco  palmam 
cedere  iterum  cogeretur. 


Qualem  omnis  morbus  chronicus,  qui  «alternatiin 
cum  quiete  et  paroxismis  div  exat  aegros ,  aliam  insul¬ 
tus,  aliam  quietis  exposcit  cunun,  talis  etiam  therapia 
hujus  morbi  instituenda  erit,  sub  duplici  hoc  respectu 
modificanda  secundum  characterem. 

1.  Cura  sub  paroxisino. 

Sub  insultu  effrenem  refrenare  studemus  dolorum 
vehementiam,  compeseendo  exaltatam  nervorum  sensi- 
litatem  sedantibus.  Multum  respectu  hoc  morbum  di¬ 
stinxisse  interest  mere  nervosum  ab  inflammatorio. 

In  Prosopalgia  nervosa  scopula  metallica ,  seu 
fascis  ex  filis  metalleis,  optime  cupreis  confecta,  prom¬ 
ptum  offert  remedium.  Adponitur  loco  dolenti,  muria 
salis  prius  madefacto.  Nec  auxilium  denegat  Opium , 
cujus  connubium  cum  dulci  Mercurio ,  remedio  quippe 
solventi  antiphlogistico ,  quod  virtute  dolores  mitigante 
simul  gaudet,  remedium  admodum  efficax  invenerunt 
practici. 

In  Prosopalgia,  cui  incitati  systematis  vasorum 
inest  nota ,  praeter  prius  commemoratos  opiatos  pulve¬ 
res  nihil  sub  insultu  tentandumy  nec  scopula,  nec 
hirudines,  nec  unguenta  malum  mitigant,  ut  quorum 

adplicatio  irritatione ,  potius  exasperet  quam  domet 
malum. 


2.  Cura  post  paro  xisinum. 

Quae  extra  doloris  insultum  instituitur  cura,  vel 
in  causas  agit  amovendas ,  vel  ubi  harum  non  con¬ 
ceditur  amotio ,  ita  disponit  et  firmat  nervos ,  ut  re¬ 
sistere  valeant  influxibus.  Hinc  potentiae,  quae  irri- 


tando  offendunt  nervos,  omnia  inquirendae  diligentia 
et  amovendae,  ubi  earum  concessa  est  amotio. 

Dum  pklegmonosa  dolori  subest  inflammatio  :  hi¬ 
rudines  ,  fomenta  frigida  et  glacialia  in  usum  trahenda  5 
dum  in  rheumate  acuto  cucurbitae  cruentes,  fomenta 
sicca,  et  inunctiones  regionis  dolorificae  cum  unguento 
Hydrargyri  cinereo ,  cui  Opii  crebro  adduntur  granula, 
laudantur.  Quando  hypersthenicus  hicce  status  totum 
in  consensum  traxerit  systema  sanguiferum ,  et  gene¬ 
rosior  cura  antiphlogistica  in  auxilium  erit  vocanda. 

Si  suppressae  quaedam  excretiones  morbi  sistant 
causam,  revocandae  hae  sunt:  abnormes  etiam  si 
sint ,  sed  organismo  per  temporum  spatium  ita  sese 
insinuarunt,  ut  relativa  hujusdem  salus,  praesentibus 
nonnisi  hisce  valeat  constare:  menstruorum,  haemor- 
rhoidum,  blennorrhoeae. 

Ubi  ex  suppressa  cutis  functione ,  ex  sudoris 
habitualis,  vel  exanthematum  et  impetiginum  retro- 
pulsione ,  malum  duxerat  originem,  et  cutis  morbi 
sistat  atrium,  in  hanc  praecipue  agendum  per  balnea 
simplicia  et  sulphurea  .  per  emetica,  antimonialia,  re¬ 
fracta  dosi. 

Ubi  ulcerum  intempestiva  curatio  morbum  provo¬ 
cavit  .  revocanda  haec.  Si  mali  pristini  non  conce¬ 
ditur  renovatio,  simile  saltem  erit  provocandum  per 


unguentum  Autenriethi ,  corticem  Mezerei .  per  fonti¬ 
culos  vel  setacea  in  loco  priusdem  affecto. 

.  1  * 

Si  ex  hysterico  malo  emergit  Prosopalgia,  exal¬ 
tatam  moderant  sensilitatem  aromatica  :  Mentha,  Me- 
lissa,  Chamomilla,  Valeriana,  Angelica,  Asa  foeti¬ 
da  ,  Ainmonium  ,  cum  narcoticis :  Opio ,  Croco ,  Digi¬ 
tali  purpurea,  Belladonna,  aqua  Laurocerasi.  Etiam 
Martialia  in  connubio  cura  Asa  foetida.  Moscho,  lau¬ 
dantur. 


Simili  ratione  in  hypochondriasim  agendum  5  quae, 

V 

si  in  abnormi  viscerum  abdominalium  statu  radices 
egerit  5  praemissis  solventibus ,  salibus  neutris ,  re¬ 
mediis  amaris  utendum :  Taraxaco ,  Cichoreo  ,  Centau- 
rlo  minori  etc.  5  in  infarctibus  hepatis ,  aut  ejusdem 
obstructionibus  solventia  fortiora:  Calomel,  Sulphur 
auratum,  Aquae  Carlsbadenses ,  Egeranae;  dein  ea. 
quae  excedentem  compescunt  sensilitatem ,  in  usum 
erunt  trahenda. 

^  ,,  -  \  * 

Quando  arthritica  affectio  morbi  sistit  focum. 

Aconitum,  Dulcamara,  Quajacum,  antimonialia  et  in¬ 
ter  ea  Sulphur  auratum  Antimonii ,  Aquae  muriaticae 
et  sulphuricae  medicorum  satisfaciunt  exspectationi. 


In  Prosopalgia  intermittenti ;  cortex  Peruvianus 
et  Sulphas  Chininae  eximias  sibi  promeruerunt  laudes. 


Prosopalgiae  rheumaticae  diaphoretica  oppomm- 

tur  fortiora 5  Sulphur  et  Sulphureta,  Aconitum.  Dulca- 
mara ,  lignum  Guajaci,  Sassafras  ,  Camphora,  Spi¬ 
ritus  Mindereri,  liquor  Cornucervi  succinatus  ad  usum 
trahuntur  internum,  duin  externe  illinitiones  cum  Spi¬ 
ritu  aromatico ,  linimento  volatili  camphorato  ,  Oleo 

Petreoli  vel  Terebinthinae  instituendae  sunt.  In  casu 

%  • 

rebelli  vesicantia  secundum  nervi  dolentis  decursum 
adposuerunt  et  ipsam  proposuerunt  moxain. 

In  prosopalgia  originis  carcinomatosae  ,  Arseni¬ 
cum  cum  suis  praeparatis  in  usum  est  trahendum. 

Quaedam  adhuc  liceat  adduxisse  remedia,  quae 
ab  auctoribus  nonnullis  tanquam  specifica  in  quavis 
Prosopalgiae  laudantur  specie.  Ut  in  enumeratione  re¬ 
mediorum  horum  empiria  comprobatorum,  quemdam 
observare  ordinem,  juvabit  illa  in  externa  et  interna 
partiri. 


Remedia  interna. 

Arsenicum  ad  decimam  sextam  grani  partem  pro 
die  Lalaurie  cum  successu  desiderato  adhibuit. 

Ferrum  carbonicum  a  drachma  dimidia  usque  ad 
duas  de  die,  tanquam  principale  antiprosopalgicuin 
laudatur.  —  Inter  praeparata  Hydrargyri,  Calomel , 
et  unguentum  cinereum  maximam  sibi  promeruerunt 
laudem.  Primum  a  granis  quatuor  ad  sex  cum  saccharo, 
intra  nyctherum  exhibetur  5  alterum  a  drachma  una 

ad  duas  juxta  curae  inunctoriae  regulas  inungitur  eo- 
usque,  donec  hydrargyroseos  in  lucein  veniant  sym¬ 
ptomata  (F.  Hildenbran d). 

J.  P.  F  r  a  n  k  et  J.  F  r  a  n  k  sequentes  pulveres 
cum  successu  desiderato  adhibuerunt: 

Rp.  Moschi  orient.  optimi  granum 
Calomel 

Sulphur  aurat.  Antim.  aa  gran.  semis 
Sacch.  albi  gr.  quatuor 
m.  f.  p.  dent,  tal  dos.  Nro.  II. 

Sign.  Mane  et  vesperi  pulvisculus.* 

Emeticis  curam  incipere  jubet  Meglinius.  Hunc 
in  finem  pilulas  laudat  sequenti  parandas  ratione. 

Rp.  Extracti  Hyoscyami 
Pulv.  rad.  Valerianae 
Sulf.  Zinci  aa  scrupulos  duos. 

M.  f.  mass.  pili,  ex  q.  forni,  pili.  pond.  gr.  unius. 

< 

Sumat  aeger  mane  et  vesperi  pilulam  unam, 
augendo  sensim  sensimque  dosim,  ad  nauseam  et  vo¬ 
mitum  usque. 

Thilenius,  Meyer,  Herber,  Kali  muria¬ 
ticum  oxygenatum  in  prosopalgia  commendant. 

Narcotica  celebratissima  exhibent  remedia,  pro¬ 
sperrimo  saepe  saepius  cum  eventu  tentata.  Omnibus 
tamen  Opium  palmam  eripuit  in  prosopalgia  mere  ner¬ 
vosa,  larga  tamen  porrectum  manu.  Sed  et  Stramo- 
nium ,  Hyoscyamus,  Aconitum,  Belladonna,  Cicuta, 
Acidum  hydrocyanicum  a  singulis  suadentur  autoribus. 


Remedia  exlerna. 

,  j  v.  i . : .  i  x 

Quae  ad  hoc  forum  spectant  remedia,  rarissime 
sola  exhibentur,  sed  plerumque  curam  suffulciunt.  Re¬ 
censeri  hic  merentur: 

Inunctiones  cum  unguento  hydrargyri,  linimento 

i 

volatili  camphorato ,  Oleo  petreoli  et  praecipue  cum 
Oleo  Therebinthinae. 

Lotiones  et  fomentationes  cum  aqua  frigida,  me¬ 
lius  glacie ,  imposito  postea  parti  lotae  panno  sicco. 
Porro  lotiones  cum  vino  calido  ,  solutione  lixivae  car- 
bonicae ,  sublimati  corrosivi,  solutione  Opii  concen- 
trata,  solutione  extracti  Belladonnae ,  Liquore  amo- 
nii  caustici,  Tinctura  Cantharidum. 

Vesicanlia  jam  qua  revellentia,  a  loco  affecto  re¬ 
motius,  jam  qua  excitantia  suppurationem  intenden¬ 
tia  ipsi  parti  dolenti  adplicantur.  Memini  insimul 
hic  3Iezerei ,  setacei,  fonticuli,  moxae,  cauterii. 

Laudantur  adhuc  magnetismus  ,  electricitas ,  gal- 

vanismus,  constans  nervorum  affectorum  compressio. 

(  1  •  •  * 

Recentissimis  temporibus  methodus  endermatica 
cum  Morpheo  acetico  optimum  secum  duxit  eventum. 


Ubi  pharmaceutica  haec  frustra  tentata  fuere, 
operationem  suadent  plurimi,  partis  dolentis  ferri  cati- 


dentis  ope  destructionem,  aut  cultri  ope  excissionem. 
Sponte  liquet,  chirurgicam  hanc  eperationem,  felici  in 
eo  solum  casu  coronari  effectu,  in  quo  nevralgia  morbus 
mere  topicus,  neque  cachexiae  cujusdam  universalis 
effectus  est.  In  casu  autem,  ubi  plures  dolent  rami, 
aut  quamvis  unicus  non  satis  determinari  hic ,  aut  in¬ 
strumento  adtingi  potest,  operatio  non  multum  ad  fert 
emolumenti. 

Nervi  dolentis  dissectio  Galeno  jam  nota  dicitur, 
utilis  ejusdem  effectus  ah  multis  in  dubium  vocatus , 
dum  confirmatus  ab  aliis  sit. 

■  Locum,  in  quo  instituenda  operatio,  dolorosa 
determinat  affectio  vel  in  ramo  frontali ,  infraorbitali , 
vel  in  maxillari.  In  nevralgia  spastica  eo  scilicet 
spasmo  faciei  doloroso ,  qui  a  nervi  facialis  affe¬ 
ctione  dependet,  Langenbeck  nervum  infraorbitalem 

ad  arcum  zygomaticum ,  et  ramos  faciales  nervi  facialis 

/ 

ad  angulum  maxillae  inferioris  secandos  suadet,  ut 
quivis ,  qui  par  quintum  inter  et  septimum  existit , 
nexus  tollatur. 

Discissio  ipsa  talis  erit  instituenda ,  ut  nervus 
plane  dissecetur;  pluribus  locis  nervum  dissecandum 
suadent  multi,  dum  portionem  nervi  dolentis  integram 
excindunt  alii. 

-•'■••  ‘  .  .  i  • 

Vulnus  sectum  alii  per  primam  intentionem  sa¬ 
nandum  curant,  dum  alteri  suppurationis  processum 


28 


per  aliquot  sustentant  tempus  et  nonnisi  hujus  ope 
sanationem  certiorem  intendunt. 

Instituta  operatione  ,  aut  illico  evanescit  dolor  5 
vel  pedetentim  decrescit,  non  rediturus  amplius  5  vel 
vero  sedatus  pro  tempore  dolor  serius  ocyusve  nova 
exurgit  vi  5  vel  continuat  et  post  operationem  dolor 
eadem  vehementia.  An  infausto  hocce  casu  nonne 
medicus  aegrotum  curans,  gerit  culpam,  qui  fors  opera¬ 
tionem  instituit  in  morbo  non  topico,  in  individuo  non 
operando,  affectionibus  morbosis  aliis  detento ,  in  quo 
dolor  ex  hisce  emergens,  earum  tantum  fuit  symptoma  ? 
aut  perfectam  non  instituit  nervi  dissectionem?  — 
Yel  vero  nexus  nervorum,  qui  in  facie  decurrunt,  mul¬ 
tiplex  recrudescentis  gerit  causam  doloris  *)  ? 

Minus  infausta ,  quae  insequuntur  hanc  operatio¬ 
nem,  in  eo  consistunt,  quod  musculi  faciei,  nasus, 
labia  animalem  perdant  calorem ,  et  sensilitate  pri¬ 
ventur  5  eorum  status  adducatur  paralyticus  5  vel  diu¬ 
turna  exoriantur  ulcera ,  v  el  defoedans  quaedam  ci¬ 
catrix. 

Tandem  et  ferrum  candens  in  pertinaci  hoc  morbo 
tentatum  fuit.  Ustione  profunda ,  quanta  ad  plena¬ 
riam  nervi  dolentis  destructionem  desideratur,  et  sup¬ 
puratione  insequenti  diuturna,  multi  prosopalgia  affecti 
pristinam  recuperarunt  valetudinem,  quos  non  sanavit 
discissio  :  dum  aliis  nullum  adtulerit  levamen. 


*)  Y*  a  11  g  Darstellungen  blut.  Ilcilk.  Opcrationcn  II.  Tlieil 

Wi  es  es  defendendae. 


1. 


Ouo  simplicior  medendi  et  operationis  instituendae 
methodus,  eo  tutior  magisque  rati.onalis. 

II. 

Genesis  helminthum  ex  aucta  textus  cellulosi  vi¬ 
talitate  maxime  probabilis. 

III. 

Quaevis  febris  ex  natura  sua  debilitat  orga¬ 
nismum. 


IV. 

■  • 

i 

Photophobia  nervosa  lucis  detractione  pejor  lit. 

V. 


Hypochondria  et  Hysteria  sunt  morbi  toto  coelo 
diversi. 


VI. 


Educatio  bona  optima  vesaniae  prophylaxis. 

VII. 

Oculus  animae,  lingua  ventriculi  speculum 

VIII. 

t- 

Manus  obstetricantis  bene  exercitati  optimus  pel- 
vimeter, 

IX. 


Amicorum  consortium  optimum  hypochondriacis 
remedium. 


X. 


Conceptio  cum  immuni  hymene  possibilis. 

